A Bizottság 1516/96/EK rendelete
(1996. július 29.)
a tojás piacának közös szervezéséről szóló 2771/75/EK rendelet I. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2916/95/EK tanácsi rendelettel [1] módosított, a tojás piacának közös szervezéséről szóló, 1975. október 29-i 2771/75/EGK tanácsi rendeletre [2] és különösen annak 8. cikke (13) bekezdésére,
mivel a legutóbb az 1192/96/EK rendelettel [3] módosított vám- és statisztikai nómenklatúra, valamint a Közös Vámtarifáról szóló, 1987. július 23-i 2658/87/EGK tanácsi rendelet [4] I. melléklete tartalmazza a jelenleg hatályban lévő kombinált nómenklatúrát;
mivel a 2771/75/EGK rendelet I. mellékletben a leírásokhoz tartozó számok nem felelnek meg többé a kombinált nómenklatúrának; mivel e rendelet I. mellékletét ezért módosítani kell; mivel az átláthatóság érdekében ezeket a változtatásokat be kell jegyezni az I. melléklet helyébe kerülő mellékletbe;
mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
A 2771/75/EGK rendelet I. melléklete helyébe a következő melléklet lép.
2. cikk
Ez a rendelet 1996. augusztus 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1996. július 29-én.